Richard Ordemann

Richard André Konopka Ordemann (født 6. august 1994) er en norsk taekwondoutøver som representerer Tøyen Taekwondo Klubb. 

Ordemann ble tatt ut til å representere Norge under Europalekene 2015, og tok seg til bronsefinale hvor han tapte på «golden point» i ekstrarunde mot portugisiske Júlio Ferreira, etter at kampen endte 5–5.

Han vant gull i Grand Prix-finalen i 2018, og tok også bronse i under 80 kg-klassen i EM i Kazan i Russland samme år. 

Han er første norske herreutøver gjennom tidene som har klart kvalifiseringen til OL, da han greide å vinne en kvoteplass til Sommer-OL i Tokyo 2021. I OL ble han nummer fem etter å ta tapt bronsefinalen.

Referanser

Eksterne lenker 
 
 

Norske taekwondoutøvere
Deltakere under Europalekene 2015
Deltakere for Norge under Sommer-OL 2020
Taekwondoutøvere under Sommer-OL 2020